title: 1981 m. liepos 31 d. Devintoji Komisijos Direktyva nustatanti oficialiai pašarų kontrolei taikytinus Bendrijos analizės metodus

text:
Svarbus teisinis pranešimas

|

31981L0715

Oficialusis leidinys L 257 , 10/09/1981 p. 0038 - 0046 specialusis leidimas suomių kalba: skyrius 3 tomas 13 p. 0233  specialusis leidimas ispanų kalba: skyrius 03 tomas 23 p. 0070  specialusis leidimas švedų kalba: skyrius 3 tomas 13 p. 0233  specialusis leidimas portugalų kalba skyrius 03 tomas 23 p. 0070

		Devintoji Komisijos direktyva1981 m. liepos 31 d.nustatanti oficialiai pašarų kontrolei taikytinus Bendrijos analizės metodus(81/715/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. liepos 20 d. Tarybos direktyvą 70/373/EEB dėl Bendrijos mėginių paėmimo ir analizės metodų, taikomų oficialiai pašarų kontrolei, įvedimo [1], su paskutiniais pakeitimais, padarytais Graikijos prisijungimo aktu, ypač į jos 2 straipsnį,kadangi minėta direktyva reikalauja, kad siekiant patikrinti, kaip laikomasi įstatymais ir kitais teisės aktais patvirtintų nuostatų dėl pašarų kokybės ir sudėties reikalavimų, oficialios pašarų kontrolės atlikimui būtų taikoma Bendrijos mėginių paėmimo ir analizės metodai;kadangi Komisijos direktyvos 71/250/EEB [2], 71/393/EEB [3], 72/199/EEB [4], 73/46/EEB [5], 74/203/EEB [6], 75/84/EEB [7], 76/372/EEB [8] ir 78/633/EEB [9] su paskutiniais pakeitimais, padarytais 1981 m. liepos 30 d. direktyva, jau nustatė keletą analizės metodų, taikomų Bendrijoje; atsižvelgiant į nuo to laiko padarytą pažangą, tikslinga priimti devintą metodų rinkinį;kadangi priemonės, numatytos šioje direktyvoje, atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės reikalauja, kad, oficialiai tikrinant pašarus avoparcino ir monenzino natrio druskos kiekiams nustatyti būtų taikomi analizės metodai, aprašyti šios direktyvos priede.2 straipsnisValstybės narės priima įstatymus ir kitus teisės aktus, kurie, įsigalioję 1981 m. gruodžio 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1981 m. liepos 31 d.Tarybos varduPirmininkasGaston Thorn[1] OL L 170, 1970 8 3, p. 2.[2] OL L 155, 1971 7 12, p. 13.[3] OL L 279, 1971 12 20, p. 7.[4] OL L 123, 1972 5 29, p. 6.[5] OL L 83, 1973 3 30, p. 21.[6] OL L 108, 1974 4 22, p. 7.[7] OL L 32, 1975 2 5, p. 26.[8] OL L 102, 1976 4 15, p. 8.[9] OL L 206, 1978 7 29, p. 43.--------------------------------------------------PRIEDAS1. AVOPARCINO NUSTATYMAS, MATUOJANT DIFUZIJĄ AGARO TERPĖJE1. TIKSLAS IR TAIKYMO SRITISŠiuo metodu nustatomas avoparcino kiekis pašaruose ir premiksuose. Radimo riba – 2 mg/kg (2 milijonosios dalys). Nustatyti gali trukdyti polieterinių antibiotikų buvimas.2. METODO ESMĖMėginys ekstrahuojamas acetono/vandens/druskos rūgšties mišiniu. Ekstrakto antibiotinis aktyvumas nustatomas matuojant avoparcino difuziją agaro terpėje, kurioje pasėta Bacillus subtilis. Difuzija matoma pagal mikroorganizmo inhibavimo zonų susidarymą. Laikoma, kad šių zonų skersmuo naudojamų koncentracijų intervale yra proporcingas antibiotiko koncentracijos logaritmui.3. MIKROORGANIZMAS: BACILLUS SUBTILIS ATCC 6633 (NCIB 8054)3.1. Pradinės bakterijų kultūros laikymasMėgintuvėliuose su gulsčiuoju agaru iš mitybinės terpės (4.1) pasėjama Bacillus subtilis ir inkubuojama per naktį 30 °C temperatūroje. Kultūra laikoma šaldytuve maždaug 4 °C temperatūroje. Persėjama kas mėnesį.3.2. Sporų suspensijos ruošimas [1]Bakterijos iš mėgintuvėlio su neseniai paruoštu gulsčiuoju agaru (3.1) surenkamos naudojant 2–3 ml sterilaus vandens. Šia suspensija apsėjama 300 ml mitybinės terpės (4.1), esančios Roux kolboje, ir 30 °C temperatūroje inkubuojama tris – penkias dienas. Patikrinus sporų susidarymą mikroskopu, jos surenkamos 15 ml etanolio (4.2) ir suspensija gerai sumaišoma. Ši suspensija maždaug 4 °C temperatūroje gali būti laikoma mažiausiai penkis mėnesius.4. REAGENTAI IR MITYBINĖS TERPĖS4.1. Mitybinė terpė [2]Peptonas | 6,0 g |Tripsino peptonas | 4,0 g |Mielių ekstraktas | 3,0 g |Mėsos ekstraktas | 1,5 g |Gliukozė | 1,0 g |Agaras | 15,0 g |Vanduo | 1000 ml |pH 6,5 (po sterilizavimo). | |4.2. Etanolio 20 % (v/v) tirpalas: 200 ml etanolio praskiedžiama 800 ml vandens.4.3. Druskos rūgštis a. g. (ρ20o = 1,18–1,19 g/ml).4.4. Natrio hidroksido 2 mol/l tirpalas.4.5. Fosfatinis buferis, 0,1 mol/l:Kalio-divandenilio fosfatas, KH2PO4:13,6 g,Vanduo iki 1000 ml.Nustatoma pH iki 4,5.4.6. Acetono/vandens/druskos rūgšties mišinys (4.3), tūrių santykis: 65: 32,5: 2,5.4.7. Standartinė medžiaga: žinomo aktyvumo avoparcino sulfatas.5. STANDARTINIAI TIRPALAIMaždaug 10 mg tiksliai pasvertos standartinės medžiagos (4.7) ištirpinama fosfatiniame buferyje (4.5) ir šiuo buferiu tirpalas praskiedžiamas tiek, kad avoparcino pradinis tirpalas būtų 100 μg/ml koncentracijos. Laikomas 4 °C temperatūroje užkimštoje kolboje šis tirpalas išlieka patvarus iki septynių dienų.5.1. PremiksamsNuosekliai šį pradinį tirpalą skiedžiant buferiniu tirpalu (4.5), paruošiami tokių koncentracijų tirpalai:S8 | 4,0 μg/ml |S4 | 2,0 μg/ml |S2 | 1,0 μg/ml |S1 | 0,5 μg/ml |5.2. PašaramsNuosekliai šį pradinį tirpalą skiedžiant buferiniu tirpalu (4.5), paruošiami tokių koncentracijų tirpalai:S8 | 2,0 μg/ml |S4 | 2,0 μg/ml |S2 | 0,5 μg/ml |S1 | 0,25 μg/ml |6. EKSTRAKTO IR BANDYMO TIRPALŲ RUOŠIMAS6.1. Premiksai10 mg tikslumu pasveriamas pakankamas kiekis mėginio, kuriame būtų 10–100 mg avoparcino. Mėginys, panaudojant 60 ml mišinio (4.6), supilamas į 100 ml matavimo kolbą ir kratomas 15 minučių ant mechaninės purtyklės. Patikrinama pH vertė, prireikus druskos rūgštimi (4.3) nustatoma pH 2. Mišiniu (4.6) praskiedžiama iki žymės ir gerai sumaišoma. Dalis tirpalo filtruojama per tinkamą popierinį filtrą (pvz., Whatman Nr. 1), pirmi 5 ml filtrato išpilami. Paimama alikvotinė filtrato dalis ir natrio šarmo tirpalu (4.4) nustatoma pH 4,5. 4μg/ml koncentracijai gauti (= U8) šis tirpalas praskiedžiamas buferiniu tirpalu (4.5).Iš šio tirpalo nuosekliai praskiedžiant buferiniu tirpalu (4.5) santykiu (1: 1) ruošiami tirpalai U4 (numatomas kiekis: 2μg/ml), U2 (numatomas kiekis: 1,0 μg/ml) ir U1 (numatomas kiekis: 0,5 μg/ml).6.2. PašaraiPasveriama 50 g mėginio, kuris sumaišomas su 100 ml mišinio (4.6), ir 30 minučių kratoma ant mechaninės purtyklės. Ekstraktas skaidrinamas centrifuguojant (naudojami užkimšti centrifugavimo mėgintuvėliai), paimama alikvotinė centrifugato dalis (žr. lentelėje toliau) ir natrio šarmo tirpalu (4.4) nustatoma pH 4,5. Alikvotinė tirpalo dalis praskiedžiama buferiniu tirpalu (4.5) U8 koncentracijai gauti (žr. lentelėje toliau).Iš šio tirpalo nuosekliai buferiniu tirpalu (4.5) praskiedžiant santykiu (1: 1) ruošiami tirpalai U4 (numatomas kiekis: 1 μg/ml), U2 (numatomas kiekis: 0,5 μg/ml) ir U1 (numatomas kiekis: 0,25 μg/ml).Numatomas avoparcino kiekis (mg/kg) | 5 | 7,5 | 10 | 15 | 20 | 40 |Mėginio masė (g (± 0,1 g)) | 50 | 50 | 50 | 50 | 50 | 50 |Mišinio (4.6) tūris (ml) | 100 | 100 | 100 | 100 | 100 | 100 |Skaidrinto ekstrakto tūris (ml) | 20 | 15 | 20 | 15 | 20 | 10 |Galutinis tūris (ml): U8 | 25 | 25 | 50 | 50 | 100 | 100 |Numatoma U8 koncentracija (μg/ml) | 2 | ∼2 | 2 | ∼2 | 2 | 2 |7. BANDYMO PROCEDŪRA7.1. Sėjimas bandymo mitybinėje terpėjeBandymo terpėje (4.1) 50–60 °C temperatūroje sėjama sporų suspensija (3.2). Išankstiniais bandymais lėkštelėse su bandymo terpe (4.1) nustatomas sporų suspensijos kiekis, kurio, esant įvairioms avoparcino koncentracijoms, reikia didžiausioms ir aiškiausiai matomoms inhibavimo zonoms susidaryti.7.2. Lėkštelių paruošimasDifuzija ant agaro atliekama lėkštelėse, naudojant keturias standartinio tirpalo koncentracijas (S8, S4, S2 ir S1) ir keturias tiriamojo tirpalo koncentracijas (U8, U4, U2 ir U1). Kiekvienoje lėkštelėje būtinai turi būti keturių koncentracijų standartiniai ir ekstrakto tirpalai. Šiam tikslui pasirenkamos gana didelės lėkštelės, kad agare būtų galima padaryti bent aštuonias 10–13 mm skersmens skyles, tarp kurių centrų būtų ne mažesnis kaip 30 mm atstumas. Bandymas gali būti atliekamas ant stiklo plokštelių su uždėtu aplygintu aliuminio ar plastiko žiedu, kurio skersmuo 200 mm, aukštis 20 mm.Į lėkšteles įpilamas toks pagal 7.1 punktą apsėtos terpės (4.1) kiekis, kad susidarytų maždaug 2 mm storio sluoksnis (60 ml 200 mm skersmens lėkštelėje). Paliekama sutirštėti horizontalioje padėtyje, gręžiamos skylės į kurias įpilami tiksliai išmatuoti analizuojamo ir standartinio tirpalo tūriai (0,10–0,15 ml į kiekvieną skylę atsižvelgiant į skersmenį). Kiekvienos koncentracijos tirpalas panaudojamas bent keturis kartus, todėl kiekviename nustatyme įvertinamos ne mažiau kaip 32 inhibavimo zonos.7.3. InkubavimasLėkštelės inkubuojamos 16–18 valandų 30 °C temperatūroje.8. ĮVERTINIMASInhibavimo zonų skersmuo išmatuojamas 0,1 mm tikslumu. Matavimų vidurkio vertės kiekvienai koncentracijai pažymimos pusiau logaritminiame popieriuje, kuriame ihhibavimo zonų skersmuo vaizduojamas kaip koncentracijos logaritmo funkcija.Taikant formulę, nustatomas taškas, geriausiai atitinkantis mažiausią standartinio tirpalo koncentraciją (SL):SL =10Nustatomas taškas, geriausiai atitinkantis didžiausią standartinio tirpalo koncentraciją (SH) pasinaudojant formule:SH =10Panašiai skaičiuojami taškai, geriausiai atitinkantys mažiausią UL ir didžiausią UH koncentraciją ekstrakte, pakeičiant aukščiau pateiktose formulėse S1, S2, S4 ir S8 į U1, U2, U4 ir U8.Apskaičiuotos SL ir SH vertės pažymimos tame pačiame grafike ir sujungiamos, taip gaunama geriausiai standartinį tirpalą atitinkanti tiesė. Panašiai pažymėjus ir sujungus UL ir UH vertes, gaunama geriausiai ekstraktą atitinkanti tiesė.Jei nėra jokių trukdžių tiesės turi būti lygiagrečios. Praktiniame darbe tiesės gali būti laikomos lygiagrečiomis, jei (SH–SL) ir (UH–UL) vertės nuo jų vidutinės vertės nesiskiria daugiau kaip 10 %.Jei nustatoma, kad tiesės nėra lygiagrečios, gali būti atmetamos U1 ir S1 arba U8 ir S8 vertės ir SL, SH, UL ir UH vertės apskaičiuojamos pagal alternatyvias formules, gaunant alternatyvias geriausiai atitinkančias tieses:(a′)SL =5S1+2S2−S46 | arba | 5S2+2S4−S86 |(b′)SH =5S4+2S2−S16 | arba | 5S8+2S4−S26 |Panašiai skaičiuojamos UL ir UH vertės. Kaip ir anksčiau, turi būti patikrinama, ar alternatyvios geriausio atitikimo tiesės yra lygiagrečios. Tas faktas, kad rezultatas buvo apskaičiuojamas pagal tris lygius, turi būti nurodytas galutinėje ataskaitoje.Kai laikoma, kad tiesės lygiagrečios, santykinio aktyvumo logaritmas (log A) skaičiuojamas pagal vieną šių formulių:Keturiems lygiams:log A =U+ U+ U+ U− S− S− S− S8 × 0,602U4 + U8 + S4 + S8− U1 − U2 − S1 − S2Trims lygiams:log A =U+ U+ U− S− S− S4 × 0,401U4 + S4 − U1 − S1arba:log A =U+ U+ U− S− S− S8 × 0,401U8 + S8 − U2 − S2Tikrasis aktyvumas = numatomas aktyvumas x santykinis aktyvumas.Jei santykinis aktyvumas netelpa 0,5–2,0 ribose, nustatymas pakartojamas tinkamai sureguliavus ekstrakto koncentracijas arba, jei to padaryti negalima, standartinių tirpalų koncentracijas. Jei santykinio aktyvumo negalima gauti reikiamame intervale, bet koks gautas rezultatas turi būti laikomas tik apytikriu, ir tai turi būti pažymėta galutinėje ataskaitoje.Kai laikoma, kad tiesės nėra lygiagrečios, nustatymas pakartojamas. Jei lygiagretumo vis dar nepasiekiama, nustatymas turi būti laikomas nepatenkinamu.9. PAKARTOJAMUMASSkirtumas tarp dviejų rezultatų, gautų tam pačiam analitikui atliekant du lygiagrečius matavimus su tuo pačiu mėginiu, neturi viršyti:- 2 mg/kg, absoliučia verte, kai avoparcino kiekis 2–10 mg/kg,- 20 % didžiausios vertės, kiekiams 10–25 mg/kg,- 5 mg/kg, absoliučia verte, kiekiams 25–50 mg/kg,- 10 % didžiausios vertės, kai avoparcino daugiau kaip 50 mg/kg.2. MONENZINO NATRIO DRUSKOS NUSTATYMAS, MATUOJANT DIFUZIJĄ AGARO TERPĖJE1. TIKSLAS IR TAIKYMO SRITISŠiuo metodu nustatomas monenzino natrio druskos kiekis pašaruose ir premiksuose. Radimo riba 10 mg/kg (10 milijonųjų dalių [3].2. METODO ESMĖMėginys ekstrahuojamas 90 % metanolio tirpalu. Ekstraktas, atsižvelgiant į monenzino natrio druskos kiekį, atitinkamai apdorojamas. Antibiotinis aktyvumas nustatomas matuojant monenzino natrio druskos difuziją agaro terpėje, kurioje pasėta Bacillus subtilis. Difuzija matoma pagal mikroorganizmo inhibavimo zonų susidarymą. Laikoma, kad šių zonų skersmuo naudojamų koncentracijų intervale yra tiesiai proporcingas antibiotiko koncentracijos logaritmui. Šio bandymo metodo jautrumas sumažėja esant natrio jonams.3. MIKROORGANIZMAS: BACILLUS SUBTILIS ATCC 6633 (NCIB 8054)3.1. Pradinės bakterijų kultūros laikymasMėgintuvėliuose su gulsčiuoju mitybinės terpės agaru (4.1) pasėjamas Bacillus subtilis ir inkubuojama per naktį 30 °C temperatūroje. Kultūra laikoma šaldytuve maždaug 4 °C temperatūroje. Persėjama kas mėnesį.3.2. Sporų suspensijos ruošimas [4]Jauna kultūra iš mėgintuvėlio su neseniai paruoštu gulsčiuoju agaru (3.1) surenkamos naudojant 2–3 ml sterilaus vandens. Ši suspensija sėjama 300 ml mitybinės terpės (4.1), esančios Roux kolboje, ir 30 °C temperatūroje inkubuojama tris–penkias dienas. Patikrinus sporų susidarymą mikroskopu, jos surenkamos 15 ml etanolio (4.2), ir suspensija gerai sumaišoma. Ši suspensija maždaug 4 °C temperatūroje gali būti laikoma mažiausiai penkis mėnesius.4. MITYBINĖS TERPĖS IR REAGENTAI4.1. Mitybinė terpė [5]Tripsino peptonas | 10,0 g |Mielių ekstraktas | 3,0 g |Mėsos ekstraktas | 1,5 g |Gliukozė | 1,0 g |Agaras (atsižvelgiant į kokybę) | 10,0–20,0 g |Vanduo | 1000 ml |pH 6,5 (po sterilizavimo). | |4.2. Bandymo terpėGliukozė | 10,0 g |Mielių ekstraktas | 2,5 g |Kalio-vandenilio fosfatas, K2HPO4 | 0,69 g |Kalio-divandenilio fosfatas, KH2PO4 | 0,45 g |Agaras (švarus) | 10,0–20,0 g |Vanduo | 1000 ml |pH 6 (po sterilizavimo). | |4.3. Etanolio 20 % (v/v) tirpalas: 200 ml etanolio praskiedžiama 800 ml vandens.4.4. Metanolis, bevandenis.4.5. Metanolio 90 % (v/v) tirpalas: 900 ml metanolio (4.4) praskiedžiama 100 ml vandens.4.6. Metanolis 50 % (v/v): 500 ml metanolio (4.4) praskiedžiama 500 ml vandens.4.7. Aliuminio oksidas, granuliuotas (Alcoa F, 20 mešų; aktyvuotas aliuminio oksidas UG1; F. Lancaster ir Co., arba panašus).4.8. Standartinės medžiagos: žinomo aktyvumo monenzino natrio druska (pvz., iš International Laboratory for Biological Standards, Central Veterinary Laboratory, Weybridge, UK-Surrey KT15 3NB).5. ĮRANGA5.1. Sukamasis vakuuminis garintuvas su 250 ml tūrio apvaliadugne kolba.5.2. Stiklo vamzdis chromatografijai, kurio vidinis skersmuo: 25 mm, ilgis 400 mm su atviru 2 mm skersmens galu.5.3. Stiklo vamzdis chromatografijai, kurio vidinis skersmuo: 11 mm, ilgis: maždaug 400 mm su atviru 2 mm skersmens galu.6. STANDARTINIAI TIRPALAITiksliai pasvertas tam tikras kiekis standartinės medžiagos (4.8) ištirpinamas metanolyje (4.4) ir praskiedžiama tiek, kad būtų gautas pradinis tirpalas, turintis 800 μg/ml monenzino natrio druskos. Laikomas 4 °C temperatūroje užkimštoje kolboje šis tirpalas patvarus ne daugiau dviejų savaičių.Nuosekliai šį pradinį tirpalą skiedžiant 50 % metanolio tirpalu (4.6), paruošiami tokių koncentracijų tirpalai:S8 | 8,0 μg/ml |S4 | 4,0 μg/ml |S2 | 2,0 μg/ml |S1 | 1,0 μg/ml |7. EKSTRAKTO RUOŠIMAS7.1. Ekstrahavimas7.1.1. PremiksaiPasveriama 2 g mėginio, įpilama 100 ml 90 % metanolio tirpalo (4.5), sumaišoma ir kelias minutes centrifuguojama. Centrifugatas praskiedžiamas 50 % metanolio tirpalu (4.6), kad būtų gauta numatoma monenzino natrio druskos koncentracija 8 μg/ml (= U8).7.1.2. Pašarai, kuriuose monenzino natrio druskos ne mažiau kaip 50 milijonųjų daliųPasveriama 10–20 g mėginio, įpilama 100 ml 90 % metanolio tirpalo (4.5), maišoma 15 minučių, po to mišinys paliekamas nusistovėti.Siaurasis stiklinio vamzdžio (5.2) galas užkemšamas vata, į vamzdį nestipriai stuksenant per sienelę pridedama aliuminio oksido (4.7), kol kolonėlės aukštis pasiekia 75–80 mm.Ekstraktas nupilamas į kolonėlę su aliuminio oksidu, filtratas surenkamas. 30 ml filtrato praskiedžiama vandeniu iki 50 ml. Toliau, kad būtų gauta numatoma monenzino natrio druskos koncentracija 8 μg/ml (= U8), skiedžiama 50 % metanolio tirpalu (4.6).7.1.3. Pašarai, kuriuose monenzino natrio druskos mažiau kaip 50 milijonųjų dalių (iki ribinės 10 milijonųjų dalių vertės)Pasveriama 10–20 g mėginio, įpilama 100 ml 90 % metanolio tirpalo (4.5), ir 15 minučių maišoma. Centrifuguojama, kol tirpalas pasidaro skaidrus.Jei mėginyje monenzino natrio druskos koncentracija yra 40 milijonųjų dalių, paimama 40 ml centrifugato. Jei mėginyje monenzino natrio druskos koncentracija yra 10 milijonųjų dalių, paimama 80 ml centrifugato, sukamajame vakuuminiame garintuve (5.1) garinama iki sauso likučio, temperatūrai neviršijant 40 °C. Likutis ištirpinamas 10 ml 90 % metanolio tirpalo (4.5).Siaurasis stiklinio vamzdžio (5.3) galas užkemšamas vata, į vamzdį nestipriai stuksenant per sienelę pridedama aliuminio oksido (4.7), kol kolonėlės aukštis pasiekia 75–80 mm.Likučio tirpalas metanolyje nupilamas į kolonėlę su aliuminio oksidu, filtratas surenkamas. Kolonėlė plaunama 10 ml 90 % metanolio tirpalu (4.5) ir plovimo tirpalas sujungiamas su filtratu.Sukamajame vakuuminiame garintuve (5.1) tirpalas garinamas iki sauso likučio, temperatūrai nesiekiant 40 °C. Likutis ištirpinamas 10 ml absoliučiojo metanolio (4.4) ir vandeniu praskiedžiamas iki 20 ml. Tirpalas bent penkias 4000 aps./min. minutes centrifuguojamas, esant ne mažesniam kaip greičiui. Toliau, kad būtų gauta numatoma monenzino natrio druskos koncentracija 8 μg/ml (= U8), skiedžiama 50 % metanolio tirpalu (4.6).7.2. Bandymo tirpalaiIš tirpalo U8 nuosekliai praskiedžiant 50 % metanolio tirpalu (4.6) santykiu (1: 1) ruošiami tirpalai U4 (numatomas kiekis: 4μg/ml), U2 (numatomas kiekis: 2 μg/ml) ir U1 (numatomas kiekis: 1 μg/ml).8. BANDYMO PROCEDŪRA8.1. Sėjimas bandymo mitybinėje terpėjeBandymo terpėje (4.2) 50–60 oC temperatūroje sėjama sporų suspensija (3.2). Išankstiniais bandymais lėkštelėse su bandymo terpe (4.2) nustatomas sporų suspensijos tūris, kurio, esant įvairioms koncentracijoms, reikia didžiausioms ir aiškiausiai matomoms inhibavimo zonoms susidaryti.8.1. Lėkštelių paruošimasDifuzija agare atliekama lėkštelėse, naudojant keturių koncentracijų standartinio tirpalo (S8, S4, S2 ir S1) ir keturių koncentracijų tiriamąjį tirpalą (U8, U4, U2 ir U1). Kiekvienoje lėkštelėje būtinai turi būti keturių koncentracijų standartiniai ir ekstrakto tirpalai. Šiam tikslui pasirenkamos gana didelės lėkštelės, kad agare būtų galima padaryti bent aštuonias 10–13 mm skersmens skyles, tarp kurių centrų būtų ne mažesnis kaip 30 mm atstumas. Bandymas gali būti atliekamas ant stiklo plokštelės su uždėtu aplygintu aliuminio ar plastiko žiedu, kurio skersmuo 200 mm ir aukštis 20 mm.Į lėkšteles įpilamas toks pagal 8.1 punktą apsėtos terpės (4.2) kiekis, kad susidarytų maždaug 2 mm storio sluoksnis (60 ml 200 mm skersmens lėkštelėje). Paliekama sutirštėti horizontalioje padėtyje, gręžiamos skylės, į kurias įpilami tiksliai išmatuoti analizuojamo ir standartinio tirpalo tūriai (0,10–0,15 ml į kiekvieną skylę atsižvelgiant į skersmenį). Kiekvienos koncentracijos tirpalas panaudojamas bent keturis kartus, todėl kiekviename nustatyme įvertinamos ne mažiau kaip 32 inhibavimo zonos.8.3. InkubavimasLėkštelės inkubuojamos maždaug 18 valandų 35–37 °C temperatūroje.9. ĮVERTINIMASInhibavimo zonų skersmuo išmatuojamas 0,1 mm tikslumu. Matavimų vidurkio vertė kiekvienai koncentracijai pažymima pusiau logaritminiame popieriuje, kuriame ihhibavimo zonų skersmuo vaizduojamas kaip koncentracijos logaritmo funkcija. Brėžiamos standartinį tirpalą ir ekstraktą atitinkančios tiesės, kaip parodyta žemiau esančiame pavyzdyje.Taikant formulę, nustatomas taškas, geriausiai atitinkantis mažiausią standartinio tirpalo koncentraciją (SL)SL =10Nustatomas taškas, geriausiai atitinkantis didžiausią standartinio tirpalo koncentraciją (SH) pasinaudojant formule:SH =10Panašiai skaičiuojami taškai geriausiai atitinkantys mažiausią ekstrakto mažiausią koncentraciją (UL) ir ekstrakto didžiausią koncentraciją (UH), anksčiau pateiktoje formulėje S1, S2, S4 ir S8 pakeičiant į U1, U2, U4 ir U8.Apskaičiuotos SL ir SH vertės pažymimos tame pačiame grafike ir sujungiamos, taip gaunama geriausiai standartinį tirpalą atitinkanti tiesė. Panašiai pažymėjus ir sujungus UL ir UH vertes, gaunama geriausiai ekstraktą atitinkanti tiesė.Jei nėra jokių trukdžių tiesės turi būti lygiagrečios. Praktiniame darbe tiesės gali būti laikomos lygiagrečiomis, jei (SH–SL) ir (UH–UL) vertės nuo jų vidutinės vertės nesiskiria daugiau kaip 10 %.Jei nustatoma, kad tiesės nėra lygiagrečios, gali būti atmetamos U1 ir S1 arba U8 ir S8 vertės ir SL, SH, UL ir UH vertės alternatyvioms geriausiai atitinkančioms tiesėms gauti skaičiuojamos pagal alternatyvias formules:(a′)SL =5S1 + 2S2 − S46 | arba | 5S2 + 2S4 − S86 |(b′)SH =5S4 + 2S2 − S16 | arba | 5S8 + 2S4 − S26 |Panašiai apskaičiuojamos UL ir UH vertės. Kaip ir anksčiau turi būti patikrinama, ar alternatyvios geriausio atitikimo tiesės yra lygiagrečios. Tas faktas, kad rezultatas buvo apskaičiuojamas pagal tris lygius, turi būti pažymėtas galutinėje ataskaitoje.Kai laikoma, kad tiesės lygiagrečios, santykinio aktyvumo logaritmas (log A) skaičiuojamas pagal vieną šių formulių:Keturiems lygiams:log A =U+ U+ U+ U− S− S− S− S8 × 0,602U4 + U8 + S4 + S8 − U1 − U2 − S1 − S2Trims lygiams:log A =U+ U+ U− S− S− S4 × 0,401U4 + S4 − U1 − S1arba:log A =U+ U+ U− S− S− S8 × 0,401U8 + S8 − U2− S2Tikrasis aktyvumas = numatomas aktyvumas x santykinis aktyvumas.Jei santykinis aktyvumas netelpa 0,5–2,0 ribose, nustatymas pakartojamas, tinkamai sureguliavus ekstrakto koncentracijas arba, jei to padaryti negalima, standartinių tirpalų koncentracijas. Jei santykinio aktyvumo negalima gauti reikiamame intervale, bet koks gautas rezultatas turi būti laikomas tik apytikriu, ir tai turi būti nurodyta galutinėje ataskaitoje.Kai laikoma, kad tiesės nėra lygiagrečios, nustatymas pakartojamas. Jei lygiagretumo vis dar nepasiekiama, nustatymas turi būti laikomas nepatenkinamu.10. PAKARTOJAMUMASSkirtumas tarp dviejų rezultatų, gautų tam pačiam analitikui atliekant du lygiagrečius matavimus su tuo pačiu bandiniu, neturi viršyti:- 20 % didžiausios vertės, kai monenzino natrio druskos kiekis 10–25 mg/kg,- 5 mg/kg, absoliučia verte, kiekiams 25–50 mg/kg,- 10 % didžiausios vertės, esant kiekiams didesniems kaip 50 mg/kg.[1] Gali būti taikomi kiti metodai su sąlyga, jei bus nustatyta, kad gaunamos panašios sporų suspensijos.[2] Gali būti naudojama bet kuri prekyboje esanti mitybinė terpė, kuri turėtų panašią sudėtį ir su kuria būtų gaunami tokie patys rezultatai.[3] 1 mg monenzino natrio druskos atitinka 1000 UK vienetų.[4] Gali būti taikomi kiti metodai, jei nustatoma, kad gaunamos panašios sporų suspensijos.[5] Gali būti naudojama bet kuri prekyboje esanti mitybinė terpė, kuri turėtų panašią sudėtį ir su kuria būtų gaunami tokie patys rezultatai.--------------------------------------------------


title: 2016 m. gegužės 25 d. Tarybos direktyva (ES) 2016/856, kuria iš dalies keičiamos Direktyvos 2006/112/EB dėl pridėtinės vertės mokesčio bendros sistemos nuostatos dėl pareigos taikyti minimalų standartinį tarifą trukmės

text:
31.5.2016

               LT

               Europos Sąjungos oficialusis leidinys

               L 142/12

         TARYBOS DIREKTYVA (ES) 2016/856
   2016 m. gegužės 25 d.
   kuria iš dalies keičiamos Direktyvos 2006/112/EB dėl pridėtinės vertės mokesčio bendros sistemos nuostatos dėl pareigos taikyti minimalų standartinį tarifą trukmės
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 113 straipsnį,
   atsižvelgdama į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę (2),
   laikydamasi specialios teisėkūros procedūros,
   kadangi:

               (1)

               Tarybos direktyvos 2006/112/EB (3) 97 straipsnyje nustatyta, kad nuo 2011 m. sausio 1 d. iki 2015 m. gruodžio 31 d. standartinis pridėtinės vertės mokesčio (toliau – PVM) tarifas negali būti mažesnis kaip 15 %;

               (2)

               valstybėse narėse taikant šiuo metu galiojantį standartinį PVM tarifą ir pereinamojo laikotarpio sistemos mechanizmą užtikrintas priimtinas PVM tvarkos veikimas. Nustačius naujas paslaugų teikimo vietos taisykles, pagal kurias pirmenybė teikiama apmokestinimui pagal vartojimo vietą, buvo dar labiau apribotos galimybės pasinaudoti PVM tarifų skirtumais persikeliant ir sumažinta galimybė iškraipyti konkurenciją;

               (3)

               siekiant, kad dėl didelio valstybėse narėse taikomų standartinių PVM tarifų skirtumo Sąjungoje nekiltų struktūrinis disbalansas ir kai kuriose veiklos srityse neatsirastų konkurencijos iškraipymų, netiesioginių mokesčių srityje priimta nustatyti minimalius tarifus. Tai padaryti tikslinga ir PVM atveju;

               (4)

               vis dar vykstant diskusijai dėl vidaus prekybos galutinės PVM sistemos ypatumų, būtų per anksti nustatyti nuolatinį standartinį PVM tarifą arba svarstyti galimybę pakeisti minimalų PVM tarifą;

               (5)

               todėl dabartinį 15 % minimalų standartinį tarifą reikėtų palikti galioti tokiam pakankamai ilgam laikui, kad būtų užtikrintas teisinis aiškumas, ir nustatyti galimybę ateityje atlikti peržiūrą;

               (6)

               tolesnis dabartinio minimalaus standartinio tarifo taikymas neužkerta kelio anksčiau nei 2017 m. gruodžio 31 d. vėl peržiūrėti PVM srities teisės aktus, siekiant nustatyti Sąjungos vidaus prekybos galutinę PVM sistemą;

               (7)

               siekiant užtikrinti nepertraukiamą minimalaus standartinio tarifo, nustatyto Direktyva 2006/112/EB, taikymą, tinkama tą direktyvą taikyti nuo 2016 m. sausio 1 d.;

               (8)

               todėl Direktyva 2006/112/EB turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2006/112/EB 97 straipsnis pakeičiamas taip:

      „97 straipsnis
      Nuo 2016 m. sausio 1 d. iki 2017 m. gruodžio 31 d. standartinis tarifas negali būti mažesnis nei 15 %.“

   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2016 m. rugpjūčio 1 d. Apie tai jos nedelsdamos praneša Komisijai.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2016 m. gegužės 25 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2016 m. balandžio 12 d. nuomonė (dar nepaskelbta Oficialiajame leidinyje).

      (2)  2016 m. vasario 17 d. nuomonė (OL C 133, 2016 4 14, p. 23).

      (3)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).


title: 2016 m. spalio 19 d. Komisijos direktyva (ES) 2016/1855, kuria iš dalies keičiama Europos Parlamento ir Tarybos direktyva 2009/32/EB dėl valstybių narių įstatymų, reglamentuojančių maisto produktų ir maisto ingredientų gamyboje naudojamus ekstrahentus, suderinimo (Tekstas svarbus EEE)

text:
20.10.2016

                  LT

                  Europos Sąjungos oficialusis leidinys

                  L 284/19

            KOMISIJOS DIREKTYVA (ES) 2016/1855
      2016 m. spalio 19 d.
      kuria iš dalies keičiama Europos Parlamento ir Tarybos direktyva 2009/32/EB dėl valstybių narių įstatymų, reglamentuojančių maisto produktų ir maisto ingredientų gamyboje naudojamus ekstrahentus, suderinimo
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. balandžio 23 d. Europos Parlamento ir Tarybos direktyvą 2009/32/EB dėl valstybių narių įstatymų, reglamentuojančių maisto produktų ir maisto ingredientų gamyboje naudojamus ekstrahentus, suderinimo (1), ypač į jos 4 straipsnio pirmos pastraipos a punktą,
      kadangi:

                  (1)

                  Direktyva 2009/32/EB yra taikoma maisto produktų ar maisto sudedamųjų dalių gamyboje naudojamiems ar numatytiems naudoti ekstrahavimo tirpikliams. Ši direktyva netaikoma maisto priedų, vitaminų ir kitų maistinių priedų gamyboje naudojamiems ekstrahavimo tirpikliams, jei tokie maisto priedai, vitaminai ar maistiniai priedai nėra išvardyti jos I priede;

                  (2)

                  2014 m. rugpjūčio 19 d.„Akzo Nobel Chemicals BV“ pateikė prašymą, kuriame prašoma pakeisti dimetileterio (DME) kaip ekstrahavimo tirpiklio, skirto pašalinti riebalus iš gyvūninių baltyminių produktų, visų pirma iš kolageno ir kolageno darinių, didžiausią leidžiamąją liekanų koncentraciją (DLK) nuo 0,009 mg/kg iki 3 mg/kg ir pagal naują paskirtį taikyti baltyminių produktų ekstrahavimą želatinai gauti, nustatant 0,009 mg/kg DLK. Vėliau šis prašymas buvo perduotas valstybėms narėms;

                  (3)

                  Europos maisto saugos tarnyba (toliau – Tarnyba) iš naujo įvertino DME kaip ekstrahavimo tirpiklio, naudojamo gaminant gyvūninius baltyminius produktus, iš kurių pašalinti riebalai, t. y. kolageną ir želatiną, saugą ir 2015 m. liepos 14 d. pateikė savo nuomonę (2). Tarnyba padarė išvadą, kad DME kaip ekstrahavimo tirpiklis, naudojamas numatytomis sąlygomis ir siūloma 3 mg/kg DLK kolagene ir kolageno dariniuose ir 0,009 mg/kg želatinoje, nekelia saugos problemų;

                  (4)

                  todėl tikslinga leisti naudoti dimetileterį kaip ekstrahavimo tirpiklį, skirtą pašalinti riebalus iš gyvūninių baltyminių žaliavų, su sąlyga, kad didžiausia leidžiamoji dimetileterio liekanų koncentracija neviršytų 3 mg/kg kolagene ir kolageno dariniuose ir 0,009 mg/kg želatinoje;

                  (5)

                  todėl Direktyva 2009/32/EB turėtų būti atitinkamai iš dalies pakeista;

                  (6)

                  šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠIĄ DIREKTYVĄ:
      1 straipsnis
      Direktyvos 2009/32/EB I priedas iš dalies keičiamas pagal šios direktyvos priedą.
      2 straipsnis
      1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip praėjus dvejiems metams po šios direktyvos įsigaliojimo. Jos nedelsdamos pateikia Komisijai tų teisės aktų nuostatų tekstą.
      Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
      2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
      3 straipsnis
      Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
      4 straipsnis
      Ši direktyva skirta valstybėms narėms.

         Priimta Briuselyje 2016 m. spalio 19 d.

               Komisijos vardu

               Pirmininkas

            Jean-Claude JUNCKER

         (1)  OL L 141, 2009 6 6, p. 3.

         (2)  EFSA CEF mokslinė grupė (Europos maisto saugos tarnybos (EFSA) su maistu besiliečiančių medžiagų, fermentų, kvapiųjų medžiagų ir pagalbinių perdirbimo medžiagų mokslinė grupė), 2015 m. Scientific Opinion on the safety of use of dimethyl ether as an extraction solvent under the intended conditions of use and the proposed maximum residual limits. EFSA Journal 2015;13(7):4174, p. 13.

         PRIEDAS
         Direktyvos 2009/32/EB I priedo II dalyje dimetileteriui skirta eilutė pakeičiama taip:

                        „Dimetileteris

                        Gyvūninių baltyminių produktų, iš kurių pašalinti riebalai, įskaitant želatiną (*), gamyba

                        0,009 mg/kg gyvūniniuose baltyminiuose produktuose, iš kurių pašalinti riebalai, įskaitant želatiną

                        Kolageno (**) ir kolageno darinių, išskyrus želatiną, gamyba

                        3 mg/kg kolagene ir kolageno dariniuose, išskyrus želatiną

         (*)
            Želatina– tai natūralūs tirpūs baltymai (stingstantys arba nestingstantys), gauti dalinai hidrolizuojant kolageną, pagamintą iš gyvūnų kaulų, kailių ir odų, sausgyslių ir gyslų, pagal atitinkamus Reglamento (EB) Nr. 853/2004 reikalavimus.
         (**)
            Kolagenas– tai baltymo pagrindo produktas, gautas iš gyvūnų kaulų, kailių, odų ir sausgyslių ir pagamintas pagal atitinkamus Reglamento (EB) Nr. 853/2004 reikalavimus.“


title: 1977 m. rugsėjo 28 d. Pirmoji Komisijos direktyva, iš dalies keičianti Tarybos direktyvos 68/193/EEB dėl prekybos vynmedžių vegetatyvine dauginamąja medžiaga priedus

text:
Svarbus teisinis pranešimas

|

31977L0629

Oficialusis leidinys L 257 , 08/10/1977 p. 0027 - 0028 specialusis leidimas suomių kalba: skyrius 3 tomas 9 p. 0075  specialusis leidimas graikų k.: skyrius 03 tomas 19 p. 0125  specialusis leidimas švedų kalba: skyrius 3 tomas 9 p. 0075  specialusis leidimas ispanų kalba: skyrius 03 tomas 13 p. 0063  specialusis leidimas portugalų kalba skyrius 03 tomas 13 p. 0063

		Pirmoji Komisijos direktyva1977 m. rugsėjo 28 d.iš dalies keičianti Tarybos direktyvos 68/193/EEB dėl prekybos vynmedžių vegetatyvine dauginamąja medžiaga priedus(77/629/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1968 m. balandžio 9 d. Tarybos direktyvą 68/193/EEB dėl prekybos vynmedžių vegetatyvine dauginamąja medžiaga [1] su paskutiniais pakeitimais, padarytais Tarybos direktyva 74/648/EEB [2], ypač į jos 17a straipsnį,kadangi dėl mokslo ir technikos žinių raidos ir toliau nurodytų priežasčių minėtos direktyvos priedai turėtų būti iš dalies pakeisti;kadangi direktyvoje numatyti reikalavimai dėl vynmedžių dauginamosios medžiagos auginimo turėtų būti patobulinti, kad būtų atsižvelgta į kenksmingų organizmų poveikį, ypač į virusines ligas ar jų vektorius;kadangi turėtų būti ištaisytas vokiškasis direktyvos tekstas;kadangi turėtų būti atsižvelgta į naujus viršūninių poskiepių rūšiavimo metodus;kadangi, siekiant kuo greičiau įveisti sveikus vynmedžių augynus, pradiniu etapu oficialioje etiketėje turėtų būti nurodyta papildoma ir laisvai pasirenkama informacija apie dėl virusų patikrintos elitinės medžiagos kilmę, gauta vykdant oficialiai pripažintus bandymus;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisTarybos direktyvos 68/193/EEB I priedas keičiamas taip:1) I dalies 3 punkto žodžiai "kenksmingais organizmais, ypač virusais" pakeičiami žodžiais "kenksmingais organizmais ar jų vektoriais, ypač nematodais, sukeliančiais virusines ligas".2) Vokiškojo teksto I dalies 5 punkto žodis "Kurzknotigkeit" pakeičiamas žodžiu "Reisigkrankheit".3) I dalies 6 punktas išdėstomas taip:"6. Nunykimas dėl kenksmingų organizmų neviršija:- 5 % poskiepių daigynuose, kuriuose auginama sertifikuota dauginamoji medžiaga, ir- 10 % poskiepių daigynuose, kuriuose auginama standartinė dauginamoji medžiaga.Jeigu ūgliai nunyko ne dėl sveikatos priežasčių ir nunykimo procentas viršija pirma pateiktus procentus, šios priežastys turi būti nurodytos dokumentuose."2 straipsnisII priedo III dalies 1 punkto B dalis išdėstoma taip:"B. Ilgisa) šakniastiebių ūgliai skiepijimui: mažiausias ilgis nuo žemiausio bamblio apatinės dalies, atsižvelgiant į tarpą tarp aukščiausiai esančių bamblių – 1,05 m;b) daigynų auginiai: mažiausias ilgis nuo žemiausio bamblio apatinės dalies, atsižvelgiant į tarpą tarp aukščiausiai esančių bamblių – 55 cm, o Vitis vinifera auginių – 30 cm;c) viršūniniai poskiepiai:- su penkiomis akutėmis, kurias galima naudoti, mažiausias ilgis nuo žemiausio bamblio apatinės dalies, atsižvelgiant į tarpą tarp aukščiausiai esančių bamblių – 50 cm,- su viena akute, kurią galima naudoti, mažiausias ilgis 6,5 cm; skiepijama ne mažiau kaip 1,5 cm virš akutės ir 5 cm po akute."3 straipsnisIII priedo 3 punktas išdėstomas taip:"Tipas | Skaičius |3.Viršūniniai poskiepiai | |—su penkiomis akutėmis, kurias galima naudoti | 100 arba 200 |—su viena akute, kurią galima naudoti | 500 arba 500 kartotinis" |4 straipsnisIV priedas iš dalies keičiamas taip:1) Po A dalies įrašyti šias nuostatas:"B. Papildoma informacija, kurią leidžiama nurodyti elitinei dauginamajai medžiagai ir sertifikuotai dauginamajai medžiagai:"Ankstesniu vegetaciniu etapu elitinę vegetatyvinę medžiagą (medžiagas) patikrino …… (institucijos pavadinimas), kuri patvirtino, kad medžiaga neužkrėsta …… (virusinės ligos pavadinimas), taikydama …… (bandymo metodo pavadinimas)."Kai informacija pateikiama apie elitinę dauginamąją medžiagą ir sertifikuotą dauginamąją medžiagą, joje gali būti nuoroda į lapų susisukimą ir fan-leaf virusą, o kai apie šakniastiebius – į dėmėtumą. Bandymai turi būti oficialiai pripažinti. Juos per ne ilgesnį nei trejų metų laikotarpį privalo atlikti oficialiai pripažinta ir kontroliuojama institucija.Gali būti taikomi šie bandymų metodai:- visoms vynmedžių ūglių virusinėms ligoms – indeksavimo metodai,- fan-leaf viruso atžvilgiu, be minėtų metodų, žoliniams augalams taikomi indeksavimo metodai, taip pat ir serologijos metodas."2) Buvusi B dalis pervadinama C dalimi.5 straipsnisValstybės narės priima įstatymus ir kitus teisės aktus, kurie, įsigalioję 1978 m. liepos 1 d., įgyvendina šią direktyvą.6 straipsnisŠi direktyva skirta valstybėms narėms.Priimta Briuselyje, 1977 m. rugsėjo 28 d.Komisijos varduFinn GundelachPirmininko pavaduotojas[1] OL L 93, 1968 4 17, p. 15.[2] OL L 352, 1974 12 28, p. 43.--------------------------------------------------


title: 2001 m. gegužės 8 d. Komisijos direktyva 2001/32/EB, pripažįstanti apsaugotas Bendrijos zonas, kuriose augalų sveikatai gresia ypatingas pavojus, ir panaikinanti Direktyvą 92/76/EEB

text:
Svarbus teisinis pranešimas

|

32001L0032

Oficialusis leidinys L 127 , 09/05/2001 p. 0038 - 0041

		Komisijos direktyva 2001/32/EB2001 m. gegužės 8 d.pripažįstanti apsaugotas Bendrijos zonas, kuriose augalų sveikatai gresia ypatingas pavojus, ir panaikinanti Direktyvą 92/76/EEBEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir dėl jų išplitimo joje priemonių [1], ypač į jos 2 straipsnio 1 dalies h punkto pirmąją pastraipą,atsižvelgdama į Danijos, Graikijos, Ispanijos, Prancūzijos, Airijos, Italijos, Austrijos, Portugalijos, Suomijos, Švedijos ir Jungtinės Karalystės pateiktus prašymus,kadangi:(1) Pagal Direktyvos 2000/29/EB nuostatas galima apibrėžti tas zonas, kuriose yra didelis pavojus augalų sveikatai, ir suteikti toms zonoms ypatingą apsaugą, atitinkančią vidaus rinkos sąlygas. Šios zonos buvo apibrėžtos 1992 m. spalio 6 d. Komisijos direktyvoje 92/76/EEB, kuria pripažįstamos tos apsaugotos Bendrijos zonos, kuriose yra didelis pavojus augalų sveikatai [2], su paskutiniais pakeitimais, padarytais Direktyva 2000/23/EB [3].(2) Nuo to laiko kai kuriose iš tų zonų, kurios buvo pripažintos nuo tam tikrų kenksmingų organizmų apsaugotomis zonomis, labai pasikeitė augalų sveikatos būklė.(3) Vadovaujantis Danijos pateikta informacija, daugiau nėra poreikio išlaikyti pripažinta Danijos zoną, apsaugotą nuo Bemisia tabaci Genn. (Europos populiacijos) ir pomidorų dėmėtojo vytulio viruso.(4) Reikia pakeisti tam tikras nuostatos dėl priemonių, skirtų apsisaugoti nuo Gonipterus scutellatus Gyll. Portugalijoje ir nuo Pissodes spp. (Europos) Jungtinėje Karalystėje ir Airijoje, siekiant, kad būtų atsižvelgta į esamą tų organizmų paplitimą tose šalyse.(5) Vadovaujantis Jungtinės Karalystės ir Švedijos pateikta informacija, dėl vietinės valdžios reorganizacijos reikia pakeisti esamą tam tikrų apsaugotų zonų nuo Dendroctonus micans Kugelan ir Leptinotarsa decemlineata Say aprašymą.(6) Direktyvoje 92/76/EEB Austrija, Airija ir Italijos regionai Apulia, Emilia-Romagna, Lombardija ir Veneto tuo laikotarpiu, kuris baigiasi 2001 m. kovo 31 d., buvo laikinai pripažinti apsaugotomis zonomis nuo Erwinia amylovora (Burr.) Winsl. et al.(7) Vadovaujantis Airijos pateikta informacija, reikia papildomu ribotos trukmės laikotarpiu pratęsti laikinąjį pripažinimą Airijos zonoms kaip apsaugotoms nuo Erwinia amylovora (Burr.) Winsl. et al.(8) Vadovaujantis Austrijos ir Italijos pateikta informacija, kai kurių Austrijos ir Italijos regionų daugiau nereikia pripažinti apsaugotomis zonomis nuo Erwinia amylovora (Burr.) Winsl. et al., tačiau kitų regionų pripažinimą apsaugotomis zonomis nuo Erwinia amylovora (Burr.) Winsl. et al. reikia pratęsti papildomu ribotos trukmės laikotarpiu.(9) Vadovaujantis Prancūzijos pateikta informacija, kai kurių Prancūzijos regionų daugiau nereikia pripažinti apsaugotomis zonomis nuo Erwinia amylovora (Burr.) Winsl. et al.(10) Vadovaujantis Jungtinės Karalystės pateikta informacija, papildomu ribotos trukmės laikotarpiu reikia pratęsti Jungtinės Karalystės laikinąjį pripažinimą apsaugota zona nuo runkelių gyslų nekrotinio pageltimo viruso.(11) Todėl reikia pakeisti esamą apsaugotų zonų nustatymą. Siekiant aiškumo reikia patvirtinti naują tų zonų sąrašą. Todėl reikia panaikinti Direktyvą 92/76/EEB. Atsižvelgiant į nuolatines augalų sveikatingumo problemas ši direktyva turi įsigalioti ir ją reikia perkelti kuo skubiau.(12) Šioje direktyvoje numatytos priemonės atitinka Augalų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisŠio dokumento priede išvardytos zonos pripažįstamos tokiomis "apsaugotomis zonomis", nurodytomis Direktyvos 2000/29/EB 2 straipsnio 1 dalies h punkte, kurios apsaugotos nuo tų kenksmingo (-ų) organizmo (-ų), kurie išvardyti prie zonų pavadinimų priede pateiktoje lentelėje.b punkto 2 papunkčio atveju Airijoje, Italijoje (Emilia-Romagna: Forlí-Cesena, Parma, Piacenza ir Rimini provincijose; Lombardijoje; Trentino-Alto Adige: autonominėje Bolzano provincijoje; Veneto) ir Austrijoje (Burgenlande, Karintijoje, Žemutinėje Austrijoje, Rytų Tirolyje, Steiermarke ir Vienoje) minėtosios apsaugotos zonos pripažįstamos iki 2002 m. kovo 31 d.d punkto 1 papunkčio atveju Jungtinėje Karalystėje minėtoji zona pripažįstama iki 2002 m. kovo 31 d.2 straipsnisPripažinimo pratęsimas ilgesniam kaip 1 straipsnyje nustatytas laikotarpis ir 1 straipsnyje paminėtų apsaugotų zonų sąrašo pakeitimai pateikti Direktyvos 2000/29/EB 18 straipsnyje nustatyta tvarka, atsižvelgiant į tam tikrų patikrinimų rezultatus, laikantis Bendrijos nustatytų sąlygų ir kontroliuojant Komisijos specialistams.3 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. gegužės 21 d., įgyvendina šią direktyvą. Jos šiuos įstatymus ir kitus teisės aktus taiko nuo 2001 m. gegužės 22 d. Apie tai valstybės narės nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės nedelsdamos pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus. Komisija apie tai praneša kitoms valstybėms narėms.4 straipsnisŠiuo dokumentu nuo 2001 m. gegužės 22 d. panaikinama Direktyva 92/76/EEB.5 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.Ji taikoma nuo 2001 m. gegužės 22 d.6 straipsnisŠi direktyva skirta valstybėms narėms.Priimta Briuselyje, 2001 m. gegužės 8 d.Komisijos varduDavid ByrneKomisijos narys[1] OL L 169, 2000 7 10, p. 1.[2] OL L 305, 1992 10 21, p. 12.[3] OL L 103, 2000 4 28, p. 72.--------------------------------------------------PRIEDASBENDRIJOS ZONOS, PRIPAŽINTOS "APSAUGOTOMIS ZONOMIS" NUO TO (-Ų) KENKSMINGO (-Ų) ORGANIZAMO (-Ų), KURIO (-Ų) PAVADINIMAI LENTELĖJE NURODYTI PRIE ZONŲ PAVADINIMŲKenksmingi organizmai | Apsaugotos zonos: teritorija |a)vabzdžiai, erkės ir nematodai visose jų vystymosi stadijose1.Anthonomus grandis (Boh.) | Graikija, Ispanija (Andalūzija, Katalonija, Estremadura, Mursija, Valensija) |2.Bemisia tabaci Genn. (Europinės populiacijos) | Airija, Portugalija (Alentejo, Azorai, Beira Interior, Beira Litoral, Entre Douro e Minho, Madeira, Ribatejo e Oeste ir Trás-os-Montes), Suomija, Švedija, Jungtinė Karalystė |3.Cephalcia lariciphila (Klug.) | Airija, Jungtinė Karalystė (Šiaurės Airija, Meno ir Džersio salos) |4.Dendroctonus micans Kugelan | Graikija, Airija, Jungtinė Karalystė (Škotijos, Šiaurės Airijos, Džersio, Anglijos grafystės, provincijos ir suvienytos sritys: Barnslis, Batas ir Šiaurės rytų Somersetas, Bedfordšyras, Burnemutas, Breknel Forestas, Bredfordas, Bristolis, Braitonas ir Houvas, Bakingamšyras, Kalderdeilas, Kembridžšyras, Kornvalis, Kambrija, Darlingtonas, Devonas, Donkasteris, Dorsetas, Daramas, Jorkšyro Rytų Raidingas, Rytų Saseksas, Eseksas, Geitshedas, Didysis Londonas, Hampšyras, Hartlepulis, Hartfordšyras, Kentas, Kingstonas prie Halio, Kirklis, Lidsas, Lestersitis, Linkolnšyras, Latonas, Medvėjaus taryba, Middlesbrough, Miltonkeinas, Niuburis, Niukastlis prie Taino, Norfolkas, Nortamptonšyras, Nortamberlendas, Šiaurės Linkolnšyras, Šiaurės rytų Linkolnšyras, Šiaurės Tainsaidas, Šiaurės vakarų Somersetas, Notingemo miestas, Nortingamšyras, Oksfordšyras, Peterboroughas, Plimutas, Pulis, Portsmutas, Redingas, Redkaras ir Klivlandas, Rochdeilas, Roterhamas, Ratlandas, Šefyldas, Slau, Somersetas, Sautendas, Sauthamptonas, Pietų Tainsaidas, Stoktonas prie Tiso, Safolkas, Sanderlandas, Saris, Svindonas, Tarokas, Torbėjus, Veikfyldas, Vakarų Saseksas, Vindsoras ir Meidenhedas, Vokinghamas, Jorkas, Meno sala, Vaito sala, Silio salos ir šios grafysčių, provincijų ir suvienytų sričių dalys: Derbio miestas: suvienytosios srities dalis į šiaurę nuo A52(T) kelio šiaurinės ribos kartu su ta suvienytosios srities dalimi, kuri yra į šiaurę nuo A6(T) šiaurinės ribos; Derbišyras: grafystės dalis į šiaurę nuo A52(T) kelio šiaurinės ribos ir grafystės dalis į šiaurę nuo A6(T) kelio šiaurinės dalies; Glosteršyras: grafystės dalis į rytus nuo rytinės Fosse Way Roman kelio ribos; Lesteršyras: grafystės dalis į rytus nuo rytinės Fosse Way Roman kelio ribos, grafystės dalis į rytus nuo rytinės B4114 kelio ribos ir grafystės dalis į rytus nuo rytinės greitkelio M1 ribos; Šiaurės Jorkšyras: visa grafystė, išskyrus tą jos dalį, kurioje yra Kreiveno rajonas; Pietų Glosteršyras: suvienytosios srities dalis į pietus nuo M4 greitkelio pietinės ribos; Varvikšyras: grafystės dalis į rytus nuo rytinės Fosse Way Roman kelio ribos; Viltšyras: grafystės dalis į pietus nuo pietinės M4 greitkelio ribos ir grafystės dalis į rytus nuo rytinės Fosse Way Roman kelio ribos); |5.Gilpinia hercyniae (Hartig) | Graikija, Airija, Jungtinė Karalystė (Šiaurės Airija, Meno ir Džersio salos) |6.Globodera pallida (Stone) Behrens | Suomija |7.Gonipterus scutellatus Gyll | Graikija, Portugalija (Azorai; Beja rajonas: visos sritys; Lastelo Branco rajonas: de Lastelo Branco, Fundão ir Penamacõr, Idanha-a-Nova sritys; Évora rajonas, išskyrus de Montemor-O-Novo, Mora ir Vendas Novas sritis; Faro rajonas: visos sritys; Portalegre rajonas: Arronches, Campo Maior, Elvas, Fronteira, Monforte ir Sousel sritys) |8.Ips amitinus Eichhof | Graikija, Prancūzija (Korsika), Airija, Jungtinė Karalystė |9.Ips cembrae Heer | Graikija, Airija, Jungtinė Karalystė (Šiaurės Airija ir Meno sala) |10.Ips duplicatus Sahlberg | Graikija, Airija, Jungtinė Karalystė |11.Ips sexdentatus Boerner | Airija, Jungtinė Karalystė (Šiaurės Airija ir Meno sala) |12.Ips typographus Heer | Airija, Jungtinė Karalystė |13.Leptinotarsa decemlineata Say | Ispanija (Ibiza ir Menorca), Airija, Portugalija (Azorai ir Madeira), Suomija (Åland, Håme, Kymi, Pirkanmaa, Satakunta, Turku, Uusimaa rajonai), Švedija (Blekroge, Gotlando, Hallando, Kalmaro ir Skåne rajonai), Jungtinė Karalystė |14.Matsuccocus feytaudi Duc. | Prancūzija (Korsika) |15.Sternochetus mangiferae Fabricius | Ispanija (Granada ir Malaga), Portugalija (Alentezas, Algarvė ir Madeira) |16.Thaumetopoea pityocampa Den. & Schiff. | Ispanija (Ibiza) |b)bakterijos1.Curtobacterium flaccumfaciens pv. flaccumfaciens (Hedges) Col. | Graikija, Ispanija, Portugalija |2.Erwinia amylovora (Burr.) Winsl. et al. | Ispanija, Prancūzija (Korsika), Airija, Italija (Abruzzi, Basilicata, Kalabrija, Kampanija, Emilia-Romagna: Forlí-Cesena, Parma, Piacenza ir Rimini provincijos; Friuli-Venezia Giulia, Lazio, Ligurija, Lombardija, Marche, Molise, Piedmont, Apulia, Sardinija, Sicilija, Toskanija, Trentino-Alto Adige: autonominės Bolzano ir Trento provincijos; Umbrija, Valle d'Aosta, Veneto), Austrija (Burgenlandas, Karintija, Žemutinė Austrija, Rytų Tirolis, Styria ir Viena), Portugalija, Suomija, Jungtinė Karalystė (Šiaurės Airija, Meno sala ir Normandijos salos) |c)grybai1.Glomerella gossypii Edgerton | Graikija |2.Gremmeniella abietina Morelet | Airija, Jungtinė Karalystė (Šiaurės Airija) |3.Hypoxylon mammatum (Wahl.) J. Miller | Airija, Jungtinė Karalystė (Šiaurės Airija) |d)virusai ir į juos panašūs organizmai1.Runkelių gyslų nekrotinio pageltimo virusas | Danija, Prancūzija (Bretanė), Airija, Portugalija (Azorai), Suomija, Švedija, Jungtinė Karalystė |2.Pomidorų dėmėtojo vytulio virusas | Suomija, Švedija |3.Citrusinių greito sunykimo virusas (Europos veislės), kenksmingas augalų Citrus L., Fortunella Swingle, Poncirus Raf. vaisiams ir jų hibridams su lapais ir stiebais | Graikija, Prancūzija (Korsika), Italija, Portugalija |--------------------------------------------------


title: 2011 m. kovo 3 d. Komisijos direktyva 2011/23/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga triflumuronas  Tekstas svarbus EEE

text:
4.3.2011

               LT

               Europos Sąjungos oficialusis leidinys

               L 59/29

         KOMISIJOS DIREKTYVA 2011/23/ES
   2011 m. kovo 3 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga triflumuronas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra triflumuronas. Komisijos sprendimu 2009/241/EB (4) nuspręsta triflumurono neįtraukti į Direktyvos 91/414/EEB I priedą.

               (2)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (3)

               Paraiška pateikta Italijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2009/241/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (4)

               Italija įvertino pareiškėjo pateiktą naują informaciją bei duomenis ir parengė papildomą ataskaitą. 2010 m. kovo 5 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai.

               (5)

               Tarnyba papildomą ataskaitą perdavė kitoms valstybėms narėms ir pareiškėjui, kad jie galėtų pateikti pastabų, ir gautas pastabas persiuntė Komisijai. Vadovaudamosi Reglamento (EB) Nr. 33/2008 20 straipsnio 1 dalimi ir Komisijos prašymu, valstybės narės ir Tarnyba kartu persvarstė papildomą ataskaitą. 2010 m. gruodžio 9 d. Tarnyba pateikė Komisijai išvadas dėl triflumurono (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. sausio 28 d. pateikė kaip Komisijos triflumurono peržiūros ataskaitą.

               (6)

               Papildomoje valstybės narės ataskaitos rengėjos ataskaitoje ir naujose Tarnybos išvadose daugiausia dėmesio skirta susirūpinimą kėlusiems klausimams, dėl kurių medžiaga nebuvo įtraukta į sąrašą. Visų pirma susirūpinimą kėlė tai, kad remiantis turima informacija neįrodyta, kad poveikis vartotojams yra priimtinas, kadangi neturėta pakankamai duomenų apie susijusių likučių pobūdį ir koncentraciją. Iš tikrųjų nebuvo galima atlikti metabolito M07 (7) rizikos dėl ūmaus poveikio vertinimo, nes nebuvo pakankamai informacijos, kad būtų nustatyta šio metabolito ūmaus poveikio etaloninė dozė. Be to, trūko duomenų, kad būtų nustatyta tinkama likučių apibrėžtis ir apskaičiuota likučių koncentracija apdorotuose vaisių produktuose.

               (7)

               Nauja pareiškėjo pateikta informacija sudarė galimybes įvertinti poveikį vartotojams. Iš šiuo metu turimos informacijos matyti, kad poveikis vartotojams yra priimtinas.

               (8)

               Taigi remiantis pareiškėjo pateiktais papildomais duomenimis ir informacija, konkrečius klausimus, dėl kurių medžiaga nebuvo įtraukta, galima išspręsti. Kitų neišspręstų mokslinių klausimų neiškelta.

               (9)

               Po įvairiapusių tyrimų nustatyta, kad augalų apsaugos produktai, kurių sudėtyje yra triflumurono, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl triflumuroną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (10)

               Nepažeidžiant šios išvados, reikėtų gauti patvirtinamosios informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų patvirtinamosios informacijos, susijusios su ilgalaike rizika paukščiams, rizika vandens bestuburiams ir bičių perų vystymuisi.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2011 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja 2011 m. balandžio 1 d.
   4 straipsnis
   Ši direktyva skirta valstybėms narėms.

      Priimta Briuselyje 2011 m. kovo 3 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 71, 2009 3 17, p. 59.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido triflumurono keliamos rizikos vertinimo“, EMST leidinys, 2011 m.; 9(1):1941. [81 p.]. doi:10.2903/j.efsa.2010.1941. Pateikta www.efsa.europa.eu/efsajournal.htm.

      (7)  4-trifluor-metoksianilinas

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „328

                     Triflumuronas
                     CAS Nr. 64628–44–0
                     CIPAC Nr. 548

                     1-(2-chlorbenzoil)-3-[4-trifluormetoksifenil] karbamidas

                     ≥ 955 g/kg
                     Priemaišos:

                                 —

                                    N,N’-bis-[4-(trifluormetoksi)fenil]karbamidas: ne daugiau kaip 1 g/kg

                                 —

                                 4-trifluor-metoksianilinas: ne daugiau kaip 5 g/kg

                     2011 m. balandžio 1 d.

                     2021 m. kovo 31 d.

                     A   DALIS
                     Leidžiama naudoti tik kaip insekticidą.
                     B   DALIS
                     Įgyvendinant VI priede nustatytus vienodus principus, atsižvelgiama į triflumurono peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. sausio 28 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti:

                                 —

                                 vandens aplinkos apsaugai;

                                 —

                                 bičių apsaugai. Prireikus registracijos sąlygose numatomos rizikos mažinimo priemonės.

                           Prireikus registracijos sąlygose numatomos rizikos mažinimo priemonės.
                     Susijusios valstybės narės užtikrina, kad pareiškėjas pateiktų Komisijai patvirtinamosios informacijos, susijusios su ilgalaike rizika paukščiams, rizika vandens bestuburiams ir bičių perų vystymuisi.
                     Susijusios valstybės narės užtikrina, kad pareiškėjas šią informaciją pateiktų Komisijai iki 2013 m. kovo 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2008 m. kovo 11 d. Europos Parlamento ir Tarybos direktyva 2008/25/EB, iš dalies keičianti Direktyvos 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros nuostatas, susijusias su Komisijai suteiktais įgyvendinimo įgaliojimais

text:
20.3.2008

               LT

               Europos Sąjungos oficialusis leidinys

               L 81/40

      EUROPOS PARLAMENTO IR TARYBOS DIREKTYVA 2008/25/EB
   2008 m. kovo 11 d.
   iš dalies keičianti Direktyvos 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Europos centrinio banko nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Europos Parlamento ir Tarybos direktyvoje 2002/87/EB (4), numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (5).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina tvirtinant bendro pobūdžio priemones, skirtas iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (6) dėl Sprendimo 2006/512/EB, siekiant, kad reguliavimo procedūra su tikrinimu galėtų būti taikoma jau galiojantiems teisės aktams, kurie buvo priimti laikantis Sutarties 251 straipsnyje nustatytos tvarkos, šie teisės aktai turi būti pataisyti laikantis taikomų procedūrų.

               (4)

               Visų pirma Komisijai reikėtų suteikti įgaliojimus patvirtinti įgyvendinimo priemones, būtinas įgyvendinti Direktyvą 2002/87/EB, siekiant paaiškinti kai kurių toje direktyvoje pateiktų apibrėžčių techninius aspektus, kad būtų atsižvelgta į finansų rinkų ir riziką ribojančių metodų pokyčius bei užtikrintas vienodas tos Direktyvos taikymas Bendrijoje. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 2002/87/EB nuostatas, papildant šią direktyvą naujomis neesminėmis nuostatomis, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Direktyvoje 2002/87/EB Komisijai suteiktiems įgyvendinimo įgaliojimams numatytas terminas. Europos Parlamentas, Taryba ir Komisija pareiškime dėl Sprendimo 2006/512/EB nurodė, kad Sprendime 2006/512/EB pateikiamas horizontalus priimtinas sprendimas dėl Europos Parlamento pageidavimo tikrinti teisės aktų, priimtų taikant bendro sprendimo procedūrą, įgyvendinimą ir kad, atitinkamai, įgyvendinimo įgaliojimai Komisijai turėtų būti suteikti neribotam terminui. Europos Parlamentas ir Taryba taip pat pareiškė užtikrinsią, kad būtų kuo greičiau patvirtinti pasiūlymai, kuriais siekiama panaikinti teisės aktų nuostatas, nustatančias galutinį įgyvendinimo įgaliojimų suteikimo Komisijai terminą. Pradėjus taikyti reguliavimo procedūrą su tikrinimu, Direktyvos 2002/87/EB nuostata dėl riboto termino turėtų būti išbraukta.

               (6)

               Komisija turėtų reguliariai vertinti nuostatų, susijusių su jai suteiktais įgyvendinimo įgaliojimais, veikimą, kad Europos Parlamentas ir Taryba galėtų nustatyti, ar šių įgaliojimų apimtis bei Komisijai keliami procedūriniai reikalavimai yra tinkami ir ar užtikrina veiksmingumą bei demokratinę atskaitomybę.

               (7)

               Todėl Direktyvą 2002/87/EB reikėtų atitinkamai iš dalies pakeisti.

               (8)

               Kadangi šia direktyva daromi Direktyvos 2002/87/EB pakeitimai yra techninio pobūdžio ir susiję tik su komiteto darbo tvarka, jų nereikia perkelti į valstybių narių teisę. Todėl atitinkamos nuostatos nebūtinos,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 2002/87/EB iš dalies keičiama taip:

               1.

               20 straipsnio 1 dalis iš dalies keičiama taip:

                           a)

                           išbraukiami žodžiai „vadovaudamasi šios direktyvos 21 straipsnio 2 dalyje nustatyta tvarka“;

                           b)

                           pridedama tokia pastraipa:
                           „Šios priemonės, skirtos iš dalies pakeisti neesmines šios direktyvos nuostatas, inter alia, ją papildant, tvirtinamos taikant 21 straipsnio 2 dalyje nurodytą reguliavimo procedūrą su tikrinimu.“

               2.

               21 straipsnis iš dalies keičiamas taip:

                           a)

                           2 dalis pakeičiama taip:
                           „2.   Jei yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.“;

                           s)

                           3 ir 4 dalys pakeičiamos taip:
                           „3.   Iki 2010 m. gruodžio 31 d., o mažiausiai kas trejus metus Komisija persvarsto nuostatas, susijusias su jai suteiktais įgyvendinimo įgaliojimais ir Europos Parlamentui bei Tarybai pateikia ataskaitą apie šių įgaliojimų veikimą. Visų pirma ataskaitoje išnagrinėjama, ar Komisija turėtų siūlyti šios direktyvos pakeitimus siekiant užtikrinti tinkamą Komisijai suteiktų įgyvendinimo įgaliojimų apimtį. Kartu su išvada, kurioje nurodoma, ar būtini pakeitimai, išsamiai nurodomos ją pagrindžiančios priežastys. Jei reikia, kartu su ataskaita pateikiamas teisės akto pasiūlymas pakeisti nuostatas, pagal kurias Komisijai suteikiami įgyvendinimo įgaliojimai.“

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  OL C 39, 2007 2 23, p. 1.

      (3)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (4)  OL L 35, 2003 2 11, p. 1. Direktyva su pakeitimais, padarytais Direktyva 2005/1/EB (OL L 79, 2005 3 24, p. 9).

      (5)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (6)  OL C 255, 2006 10 21, p. 1.